b'\n_START_ARTICLE_\n4711\n_START_PARAGRAPH_\n4711 er en Eau de Cologne fra det tyske firma M\xc3\xa4urer & Wirtz GmbH & Co. KG.\n_START_SECTION_\nHistorie\n_START_PARAGRAPH_\nI starten af det 18. \xc3\xa5rhundrede skabte den italienske emigrant Johann Maria Farina (1685-1766) en duft og kaldte den Eau de Cologne (fransk for "K\xc3\xb6lnervand") efter sin nye bop\xc3\xa6l, K\xc3\xb6ln. I slutningen af det 18. \xc3\xa5rhundrede fik duften en stigende popularitet. _NEWLINE_Den 19. august 1803 k\xc3\xb8bte Wilhelm M\xc3\xbclhens retten til at benytte navnet "Farina" til sin egen virksomhed. Han k\xc3\xb8bte det af en herre fra Italien som trods navnet "Farina" ikke var et medlem af den ber\xc3\xb8mte familie Farina, der havde opfundet Eau de Cologne. Derefter solgte han retten videre til 20 andre handelsm\xc3\xa6nd uden at have legitimation til det._NEWLINE_I 1832 og 1835 erkl\xc3\xa6rede domstolene, at k\xc3\xb8bet af navneretten var ugyldigt. Derefter ledte Wilhelm M\xc3\xbclhens s\xc3\xb8n efter en ny person med efternavnet Farina, hvilken han kort efter fandt i Italien, og startede et firma der under navnet Farina._NEWLINE_I 1881 blev Wilhelms barnebarn (Ferdinand M\xc3\xbclhens) tvunget til at opgive firmanavnet \xe2\x80\x9eFarina\xe2\x80\x9c for altid. Derefter valgte han sit tidligere husnummer \xe2\x80\x9e4711\xe2\x80\x9c som firmanavnet og m\xc3\xa6rke. I 1881 blev firmaet \xe2\x80\x9eEau de Cologne & Parf\xc3\xbcmerie Fabrik Glockengasse \xe2\x84\x96 4711 gegen\xc3\xbcber der Pferdepost von Ferd. M\xc3\xbclhens in K\xc3\xb6ln am Rhein\xe2\x80\x9c indregistreret._NEWLINE_I 1990 blev firmaet omd\xc3\xb8bt til Muelhens GmbH & Co. KG og i 1994 blev firmaet solgt til Wella AG, Darmstadt, Tyskland. I 1997 samlede Wella alle sine kosmetik-aktiviteter under eet navn, Cosmopolitan Cosmetics GmbH. Wella AG blev solgt i 2003 til det amerikanske firma Procter & Gamble, der bl.a. poducerer vaskemidler._NEWLINE_Den 1. juli 2005 samlede Cosmopolitan Cosmetics Prestige, Muelhens und Procter & Gamble Prestige Beaut\xc3\xa9 duftaktiviteterne i firmaet Procter & Gamble Prestige Products GmbH._NEWLINE_I sommeren 2006 bekendtgjorde P&G, at de ville s\xc3\xa6lge m\xc3\xa6rket \xe2\x80\x9e4711\xe2\x80\x9c (sammen med tre andre endnu existerende Muehlens-m\xc3\xa6rker Tosca parfume, Sir Irisch Moos et Extase Parfume) med begrundelsen, at de \xc3\xb8nskede at koncentrere sig om "globale" m\xc3\xa6rker. Efter flere m\xc3\xa5neder med forhandlinger blev m\xc3\xa6rket s\xc3\xa5vel som bygningen Glockengasse nr. 4 solgt til parfumevirksomheden \xe2\x80\x9eM\xc3\xa4urer + Wirtz\xe2\x80\x9c fra Aachen, Tyskland, der er en del ef Dalli-gruppen._NEWLINE_Den f\xc3\xb8rste flaske 4711 blev solgt den 23. maj 2007.\n_START_SECTION_\nHistorien om husnummeret 4711\n_START_PARAGRAPH_\nDa de franske tropper stod direkte foran K\xc3\xb6ln, besluttede byr\xc3\xa5det den 3. oktober 1794, at alle huse i K\xc3\xb6ln skulle nummereres, og at der afh\xc3\xa6ngigt af beliggenhed skulle ops\xc3\xa6ttes tilstr\xc3\xa6kkelig belysning._NEWLINE_Den 6. oktober 1794 besatte franskm\xc3\xa6ndene byen. Den 7. oktober besluttede byr\xc3\xa5det, at lister over alle borgere skulle afleveres inden 48 timer. _NEWLINE_Byr\xc3\xa5desmedlem Gottfried von Gall noterede den 20. oktober 1794 i sin dagbog, at man ville forts\xc3\xa6tte med at nummerere byens huse som p\xc3\xa5begyndt 8 dage tidligere._NEWLINE_Trykkeren Heinrich Joseg Metternich (medlem af byr\xc3\xa5det) ans\xc3\xb8gte om en tilladelse til, at offentligg\xc3\xb8re en adressekalender, der bl.a. skulle indeholde husnummerne, som var blevet anbragt i mellemtiden. Han bad om tilladelse til at indhente alle relevante oplysninger._NEWLINE_I byens 2. adressebog fra 1797 blev enken efter Wilhelm von Lemmen seel n\xc3\xa6vnt som beboer i huset i Glockengasse nr. 4711._NEWLINE_F\xc3\xb8rst i den 3. adressebog i 1797 blev Wilhelm M\xc3\xbclhens n\xc3\xa6vnt som beboer. Hans stillingsbetegnelse var \xe2\x80\x9ei spekulationforretning\xe2\x80\x9c, og han blev endnu ikke n\xc3\xa6vnt i listen af producenterne af Eau de Cologne._NEWLINE_I 1811 blev den fortl\xc3\xb8bende nummerering afskaffet igen, i stedet skiftede byen til den i dag almindelige nummerering i de enkelte gader. Huset i Glockengasse 4711 fik nu husnummeret Glockengasse 12._NEWLINE_I forordet af den fransksprogede adressebog fra 1813 p\xc3\xa5stod udgiveren Thiriart, at der ikke har eksisteret husnummre i K\xc3\xb6ln f\xc3\xb8r franskm\xc3\xa6ndene ankom (\xe2\x80\x9einconnu \xc3\xa0 Cologne avant l\xe2\x80\x99arriv\xc3\xa9e des arm\xc3\xa9es francaises au bord du Rhin\xe2\x80\x9c), og at de f\xc3\xb8rst blev indf\xc3\xb8rt i 1795. Der er begyndelsen p\xc3\xa5 legenderne. _NEWLINE_I 1854 flyttede Peter Joseph M\xc3\xbclhens fra Glockengasse 12 til det nye forretningshus med en nygotiske facade i Glockengasse 26-28. Huset med nummeret 12, der i 1794 fik husnummeret 4711, stod derefter tomt og blev senere nedrevet._NEWLINE_I 1943 blev huset i Glockengasse nr. 26\xe2\x80\x9328 fuldst\xc3\xa6ndigt \xc3\xb8delagt af et bombeangreb._NEWLINE_I 1963 blev huset nybygget p\xc3\xa5 hj\xc3\xb8rnet Schwertnergasse 1 / Glockengasse 4, i samme stil som huset havde f\xc3\xb8r krigen. Den nygotiske facade gik nu rundt om gadehj\xc3\xb8rnet._NEWLINE_Billedet med en fransk officer som sidder p\xc3\xa5 en hest og skriver husnummeret 4711 p\xc3\xa5 husets facade, er kun et reklameprodukt. M\xc3\xb8nsteret stammer fra en gobelin, der blev bestillt og fremstillet i 1920\'erne. Billedet udbredte sig i 1950\'erne og 1960\'erne.'